Kulla e orës në Tiranë

Kulla e orës në Tiranë është ndërtuar në shekullin e XIX midis viteve 1822-1840 nga Haxhi Etëhem bej Mollaj së bashku me Xhaminë e Et'hem Beut. Kulla e orës të Tiranës është monument kulture i kategorisë së I, shpallur me Ligjin nr. 609, datë 24 maj 1948. Ka 90 shkallë në formë spiraleje. Është 35 metra e lartë dhe deri në vitin 1970 ka qenë ndërtesa më e lartë e kryeqytetit. Fillimisht kishte një kambanë të sjellë nga Venediku e cila binte për çdo orë. Kupola e vendosur në majë i jep asaj një arkitekturë të tipit San Marko. Historia Ai është ndërtuar në Perandorinë Osmane nga djali i Molla Mehmet beut. Në vitin 1928 Bashkia e Tiranës bleu një orë nga Gjermania. Kjo orë u shkatërrua gjatë luftës së Dytë Botërore dhe u zëvendësua në vitin 1946 me orën e sjellë nga kisha e Shkodrës, e cila kishte shifra romake. Ora e sotme është vendosur në vitin 1970. Kulla e orës është e hapur për turistët që prej vitit 1996. Ajo është gjithashtu simbol i emblemës së Bashkisë së Tiranës. Ne vitin 2009-2010 afer festave kulla e orës do të pastrohet nga brenda dhe nga jashte do te behet me pllaka mermeri. Historia e kullës është gdhendur në gurët e saj. Mbishkrimet osmane turqisht dhe italiane ofrojnë një vështrim në të kaluarën e saj të trazuar. Këto mbishkrime, së bashku me veçoritë arkitekturore të kullës, rrëfejnë një histori të qëndresës dhe përshtatshmërisë së Tiranës, duke pasqyruar udhëtimin e Tiranës dhe të popullit shqiptar nëpër kohëra. Shih edhe Kulla e orës Kulla e orës në Prishtinë Monumentet kulturore në Tiranë Referime